title: Tomás de Zumalacárregui
text: Pero en marzu y abril de 1835, cola Acción de Larremiar contra Francisco Espoz y Mina y l'Acción de Artaza contra Gerónimo Valdés, desfixo la tropa cristina, que se vio obligada a desmantelar les estratéxiques guarniciones de Maeztu, Alsasua, Elizondo, Santesteban y Urdax, ente otres, quedando como úniques guarniciones les de les capitales de les Provincies Vascongadas y Pamplona y dellos puertos de la mariña. El gruesu del exércitu cristino retirose a la oriella sur del Ebro y vera esquierda del Arga.